**Majed El Shafie – Megkínozva Hitéért**

Az „Ez Természetfölötti” mai műsorában: letartóztatták, ütötték-verték és megkínozták hitéért szadista Közép-Keleti terroristák. De Jézus kimenekítette ezt a volt muzulmán egyiptomit a halál torkából, akit szó szerint keresztre feszítettek hite miatt.

**SID**: Helló, Sid Roth vagyok Majed El Shafie-vel. Mi történik akkor, amikor egy egyiptomi muzulmán rájön arra, hogy Jézus a Messiás? A vallásos rendőrség beviszi kihallgatásra, és megpróbálja megölni? Saját családja kitagadja, más muzulmánok meg akarják gyilkolni, ez NEM egy könnyű dolog. Majed, te olyan családból származol, melyben családtagjaid ügyvédek, az igazság képviselői, bírók, és te magad is jogi tanulmányokat folytattál. Hogy fordulhatott elő, hogy ilyen hatalmas fordulatot vett az életed? Muzulmán voltál és biztos, hogy fantasztikus lehetőségek álltak előtted a jövődet tekintve, mivel az egész családod jogi pályát futott be, akkor hogy lehet mégis, hogy egyáltalán Jézusról, a Bibliáról és ezekről a dolgokról kezdtél el gondolkodni? Mi vezetett téged ehhez?

***MAJED****: Azután kezdődött, miután Egyiptomban elvégeztem a Gimnáziumi tanulmányaimat és elkezdtem Alexandriában a Jogi Egyetemet. Az egyetem első évében, ott Alexandriában, Egyiptomban, hallottam, hogy 6 vagy 7 Szaúd-Arábiai keresztényt börtönbe zártak a hitük miatt és semmi más okuk nem volt arra, hogy börtönbe zárják őket, csakis az, hogy Jézusban hittek. Van valami az egyiptomi törvényben, ami tiltja, hogy gyülekezeti házat, vagy templomot építsenek. Ezt egyszerűen tiltja a törvény. Bárokat, diszkókat építhetnek, de gyülekezeti házat tilos.*

**SID**: De hát, vannak Egyiptomban is templomok, nem?

***MAJED****: Régiek, igen, de újak nincsenek. És igazából ezzel a törvénnyel, azt is megtiltják, hogy a régieket újjáépítsék. Tulajdonképpen, a régit addig meghagyják, míg magától össze nem omlik, de újat már nem építhetnek helyette. Jogi tanulmányaim közben rájöttem arra, hogy valami itt nincs rendjén, ez nem más, mint üldöztetés.*

**SID**: Miközben tehát elkezdtél foglalkozni ezzel a problémával, hogy történt ez az óriási ugrás, hogy elkezdtél Jézusban hinni?

***MAJED****: Elkezdetem kutatni, hogy miért van üldöztetés. Az én értelmezésem szerint, ha üldöztetés van, ez azt jelenti, hogy az ellenség megpróbál valamit elrejteni, eltusolni. Hát miért üldöznek embereket, ha nem azért, hogy valamit eltitkoljanak?*

**SID**: Jogi elmével gondolkodó vagy!

***MAJED****: Pontosan! Szóval, elmentem a legjobb barátomhoz, akit Tamír-nak hívnak, ő ekkor már keresztény volt, én azonban muzulmán. Azt kérdeztem: „Tamír, miért üldözik a keresztényeket?” Tamír azt felelte: „Figyelj, ha erre most válaszolok, ez teljesen megváltoztatja majd a barátságunkat! Ehelyett inkább adok neked egy könyvet, amiben minden kérdésedre választ fogsz kapni! Ahogy először kinyitottam ezt a könyvet, azt találtam, hogy ez a könyv az igazság könyve, a szeretet és megbocsátás könyve, sokkal inkább, mint a törvény könyve. Ezt úgy hívják: Szent Biblia. Az első hely, ahol kinyitottam a Szent Bibliát, a János Evangéliuma 8. része volt. Ebben azt olvastam, hogy egy nőt paráznaság miatt meg akarnak kövezni és odadobták őt Jézus lába elé, hogy a Mózes törvényei szerint elítéljék őt. Jézus lehajolt és ujjával a homokba írt. Így ők megismételték a kérésüket, majd az Úr rájuk nézett és azt mondta: „Közületek az vesse rá az első követ, aki bűn nélkül való!” És azt láttam meg, hogy az egyetlen, akinek jogában lett volna rávetni a követ, az maga Jézus lett volna, mivel Ő volt egyedül bűn nélküli. Ő mégsem ezt tette! Ránézett a nőre és azt mondta: „Menj el, és többé ne vétkezz!” és megbocsátott neki. Ez volt az első alkalom, hogy igaz megbocsátást láttam. Igaz, valóságos megbocsátást. Majd elkezdtem összehasonlítani a muzulmán Koránt a keresztény Bibliával és legalább egy éven keresztül tanulmányoztam mindkettőt egyszerre. Egy év után mentem a barátomhoz, Tamírhoz és azt mondtam neki: „Tamír, most már tudom, mi a kereszténység lényege!” Az IGAZ kereszténység nem a vallásról szól, nem arról, hogy valaki elmegy –e Gyülekezetbe minden vasárnap, vagy sem, egész héten nem is gondol Istenre, de a templomba eljár. Az igaz kereszténység lényege, hogy élő kapcsolatuk legyen magával Istennel! Azt mondtam: „én elfogadom Őt Uramnak, el akarom fogadni Jézust!”*

**SID**: De hát, jól tudtad, hogy ez milyen következményekkel jár, és hogy milyen árat kell ezért fizetned… Hogy voltál képes így is meghozni ezt a döntést? Mi van a családoddal, az örökségeddel, a karriereddel?

***MAJED****: Mindez elveszíti az értékét, ha rájössz arra, hogy ezzel a sok jóval a végén a lelked a pokolban végzi!*

**SID**: Oké. Ezután elindítottál egy olyan szervezetet, hogy segíts más keresztényeknek, beleértve a börtönben lévőknek is. Milyen nagyra nőtt Egyiptomban ez a szervezet?

***MAJED****: Hét emberrel kezdődött, két évvel később 24,000 segítőnk lett!*

**SID**: 24,000? Majd még könyvet is írtál arról, amiben hiszel és akkor letartóztattak. Mi történt ekkor?

***MAJED****: 1998-at írtunk, amikor reggel hajnali fél 2-kor hallottam, hogy dörömbölnek az ajtómon. A rendőr mondott egy nevet, hogy kit keresnek, én mondtam, hogy ilyen nevű ember nem lakik itt. Két perccel később 5 másik rendőr, ill. katona berúgta az ajtót, megragadtak engem és kihurcoltak onnan. Elvittek az egyiptomi rendőrőrsre, ami épp a Parlament épülete mögött volt. Azt mondták nekem: „tudjuk jól, hogy ki vagy, tudunk a könyvről, melyet írtál, a szervezetről, melyet létrehoztál, azt viszont nem tudjuk, hol vannak a szervezeted tagjai.” Azt mondtam erre: „milyen szervezet, milyen emberek, és különben is, ha úgyis tudnak rólam mindent, akkor miért kérdezik?” Azt mondták: „ha keménykedni akarsz, akkor játszunk keményen.” Erre azt mondtam: „a keménység a középső nevem, maguknak fogalmuk sincs erről!” Erre bezártak engem egy úgynevezett „Abu Zamel” börtönbe, ami arról ismert Egyiptomban, hogy az „maga a pokol a földön!” Egy picit hadd beszéljek arról, milyen üldöztetési rendszer van Közép-Keleten! Mivel a legtöbb ember, akik hallgatnak bennünket, fogalmuk sincs arról, hogy mi a valóság Közép-Keleten a mostani időben is és egy ilyen börtönben, mint Abu Zamel! Először is: megváltoztatják a neved és hamisítják a hivatalos irataidat, hogyha esetleg bármilyen emberi jogokkal foglalkozó szervezet név szerint keresne téged, azt mondhassák, hogy ilyen nevű ember nem létezik! Vannak kifejezetten kínzásra képzett tisztek, akik mindig maszkot viselnek, soha nem láthatják az arcukat és soha nem név szerint hívják egymást, hanem számokat mondanak csupán. Minden egyes napra el van tervezve, milyen kínzásban részesítenek és ez naponta más szinten megy. Egy alacsonyabb szinten kezdik a kínzást, és ha továbbra sem beszélsz, akkor egyre magasabb szintre emelik. Engem hét napon át tartottak ott fogva. Számomra úgy tűnt, mintha 700 év lett volna ez a hét nap!*

**SID**: Itt most meg kell állnunk egy kicsit, de hadd mondjam már most el, hogy a végén Majedot keresztre is feszítették!

**SID**: Helló, Sid Roth vagyok Majed El Shafie-vel. Majed, elmesélted, hogy letartóztattak téged, mialatt Egyiptomban éltél. Muzulmán voltál, jogi hallgató, majd megtértél és egy olyan szervezetet indítottál el, ahol Jézusban hívő egyiptomiaknak segítettél. Mindeközben üldöztetés folyik, írtál egy könyvet is, majd elkaptak, börtönbe zártak és azért kínoztak, hogy áruld el a többi keresztény nevét és tartózkodási helyét, akik együttműködtek veled, te nem árultad el nekik. Gondoltad volna ekkor, hogy a kínzások olyan súlyosak lesznek, mint amilyenek voltak? Semmit nem tudtál még ekkor erről?

***MAJED****: A keresztények élete olyan, mint a zacskós teafű – nem tudod mennyire erős addig, amíg forró vízbe nem teszed! Szóval, nem tudtam, de azért ilyesmit sejtettem.*

**SID**: Tehát minden nap egyre súlyosabb kínzások voltak és igaz az is, hogy minden nap előre elmondták, hogy másnap mit tesznek majd veled, hogy azon járjon az eszed?

***MAJED****: Igen.*

**SID**: Tehát legalább annyi elmebeli kínzás ez, mint fizikai.

***MAJED****: Pontosan, hiszen a megfélemlítés a legfőbb céljuk ezzel. Elérkezett az első nap: Megkötöztek, kopaszra vágták a hajam és a kopasz fejem először jéghideg, majd tűzforró vízbe tették. A hideg víz szó szerint jeges volt, a forró víz pedig ténylegesen gőzölgött! Egy percig tartottak a hideg vízben, majd egy percig a forró vízben, utána visszavittek a cellámba. Közben kiabálták: „áruld el a barátaid neveit!” Erre azt feleltem: „őszintén szólva, már rég nem zuhanyoztam és élveztem a hideg és forró víz zuhanyt!”*

**SID**: Volt benned „Chutzpah” ami héberül „magabiztosság”

***MAJED****: Azt is mondtam: kopaszon nagyon jól festek! De ha megnézed a fejbőröm, még mindig látszanak az égésnyomok a fejemen! Tudod, minél többet mosolyogsz, annál inkább azt mutatod meg nekik, hogy nem engedsz annak a félelemnek, hogy ők kontrolláljanak téged! Második nap: lábamnál fogva fölakasztottak úgy, hogy a testem fele a hideg földön volt, a lábam pedig a levegőben lógott. Eközben cigaretta csikkekkel égették a testem és ostorral ütötték a hátam és ahol csak érni tudtak – a testem minden részét ostorral ütve csapkodták. Amikor visszavittek a cellámba, másra sem tudtam gondolni, csak a saját vérem szagára és ízére. Közben kiabálták: „Mondd meg a barátaid neveit!” Azt mondtam: „nem tudom!” Azt mondták: tudod, mivel fogunk holnap megkínozni, ha nem árulod el most nekünk? Azt mondtam: „nem”. Erre ők: „három vad kutyát rád fogunk szabadítani, melyek arra lettek kiképezve, hogy széttépjék az embert és az ember húsát lerágják és szétmarcangolják. Ezután bezárták az ajtót. A helyemben te mit tettél volna ekkor?*

**SID**: És meg is csinálták? Rád eresztették a kutyákat a celládba és rád zárták az ajtót?

***MAJED****: Nem, ekkor még a második nap volt és csupán csak elmondták, hogy másnap mit fognak majd tenni velem. Szóval elérkezett a harmadik nap. Te mit tettél volna a helyemben? Én azt tettem, hogy azért imádkoztam az Úrhoz, hogy vigyen haza. Azt kértem, hogy Ő öljön meg engem, mielőtt elérkezik a holnap.*

**SID**: Borzalmas halál lehet az, amikor vad kutyák, melyeket arra képeztek, hogy megtámadják az embert…

***MAJED****: Ekkor már nagyon féltem, de attól féltem leginkább, hogy ilyen kemény kínzás alatt lehet, nem bírom ki, hogy magamban tartsam a barátaim nevét, pedig nem akartam őket elárulni. Féltem, ha már csak vért látok és a húsomat marcangolják, kiejtem majd a nevüket. Elérkezett a harmadik nap. A cellámban teljes a sötétség, a folyosóról pedig piros fény szűrődött be az ajtón át. Ahogy kinyitották az ajtót, láthattad a három kutya árnyékát és a hangokból és zajból ítélve hallhattad, hogy egyre közelednek hozzád. Hallottam a lépéseiket. Fogtam magam és leültem a sarokba. Kezeimmel takartam az arcom és vártam a fájdalmat és az agóniát. A kutyák csak egyre közelebb és közelebb értek hozzám, majd hirtelen megszűnt a zaj és nem hallottam semmit. Elvettem a kezem az arcom elől és megláttam, ahogy a három kutya ott ül körülöttem és egyik sem támadott rám. Odamentek a katonák és kínzó tisztek a kutyákhoz és rugdosták a kutyákat, hogy támadjanak. Ezeket a kutyákat arra képezték ki, hogy hallgassanak a parancsszóra, mint a mester szavára. De nincs nagyobb mester Jézus Krisztusnál! Ekkor elvonszolták onnan a három kutyát, azt kiabálták „biztos betegek ezek a kutyák, hozzatok három másikat!” Meghoztak három másik kutyát, akik ugyanabba a pozícióba leültek elém! Majd a középső kutya előre lépett oda hozzám és elkezdett nyalogatni!*

**SID**: Erre aztán mit mondtak az őrök?

***MAJED****: Az őrök nem tudták mi folyik itt, elvitték a három kutyát és bezárták az ajtót. Mindannyian arról beszéltek, hogy csoda történt. Nem tudják hogyan, de ez egy tényleges csoda. Elérkezett a negyedik nap. A 27-es számú kínzó tiszt, aki nagyon nagytermetű volt, testi alkatát illetően félelmetes. Kinyitotta az ajtót és azzal kezdte: „én nem félek tőled!” Azt mondtam „tudom, hogy nem félsz tőlem, mivel nekem kellene tőled félnem, hisz te vagy az én kínzóm és nem fordítva!”*

**SID**: Benned aztán tényleg volt „Chutzpah”

***MAJED****: Azt mondtam „hallgatlak”. Erre ő: „mondd meg a barátaid nevét és elengedlek téged és mindent megkaphatsz, amit csak kérsz! Ha nagy házat akarsz, megkapod! Ha egy vadi új autót akarsz, azt is megkapod! Ha nőket akarsz, azt is megkapod! Kérj, amit csak akarsz, mindent megadok neked! Azt mondtam: „ez tetszik! Elfogadom az ajánlatot, de először is, mivel három napja már nem ettem semmit, szeretnék enni valamit! Hozz egy kis ételt és utána beszélünk!” Kérdezte mit szeretnék enni? Azt mondtam: „sis-kebabot” (ami olyan, mint a gyros). Hidd el nekem, az sokkal jobb, mint a McDonald’s. Elment tehát, és a lehető legfinomabb sis-kebabot hozta nekem. Miután mindent megettem, azt mondta: „most már akkor mondd el, kikkel dolgozol együtt!”. Azt mondtam: „Figyelj, ez egy akkora hatalmas csoport, hogy én nem emlékezhetem mindnyájuk nevére, én nem tudok neked neveket mondani!” DE, megmondom neked a csoportunk vezetőjének a nevét, és ha ŐT elkapod, lehet, ő megmondja a csoport tagjainak a nevét! Erre ő: „azt hittem, te vagy a csoport vezetője”. Erre én: „nem, én csupán egy szolga vagyok!” Azt mondta: „ki a vezető?” Azt feleltem: „A vezetőnk neve: JÉZUS KRISZTUS! Fogd el Őt, ha tudod!”*

**SID**: Azta mindenit! Erre biztos nem reagált túl jól…

***MAJED****: Hát nem… A 27-es számú kínzótiszt két dologgal büntetett. Először is behúzott nekem egyet, tehát jól arcon csapott, és ahogy korábban mondtam, ő egy erős és nagytermetű ember volt. Olyan nagy volt az ütése, hogy nekiestem attól a falnak. A 27-es számú kínzótiszt nem tudta még akkor, hogy én egy nap majd itt leszek és a te műsorodban őróla fogok beszélni. Azt gondolta, hogy emberi erejével meg tudja törni a szellemem. De tévedett! A második büntetése azonban az oka annak, hogy éjjelente még azóta sem tudok aludni… Ennyi év után sem… Bevittek egy sötét szobába, és szó szerint egy kereszthez hasonlító gerendákhoz odakötöztek. Előtte meztelenre vetkőztettek és két napra kikötöttek oda. Megkötözték a csuklóimat, karjaimat, lábaimat, fönt és lent és a nyakam is. Két és fél napig ott függtem, ezután hoztak egy meggörbített egyiptomi nagy kést és keresztül hasították vele a bal vállam és citromot és sót tettek a sebbe.*

**SID**: Mennyi szenvedést bír ki egy ember?

***MAJED****: A kérdés az, hogy Istennel, vagy Isten nélkül értjük a kérdést…?*

**SID**: Itt most tartunk egy kis szünetet, de ők nem voltak képesek arra, hogy megtörjék őt. És mit szóltok a támadó kutyákhoz, melyek nem támadták meg őt? Épp úgy hangzik, mint Dániel az oroszlánok vermében! Mindjárt visszajövünk!

**SID**: Helló, Sid Roth vagyok! Nem tudom, te hogy gondolod, de vajon mennyi szenvedést bír ki egy emberi lény, mert ő nagyon sok mindenen ment keresztül. De nem jártak sikerrel vele kapcsolatban, mivel nem tudták megtörni őt. A TESTÉT azonban megtörték. Elvitték egy kórházba, mármint ha ezt lehetett kórháznak nevezni… Ő teljesen ki van száradva, nagyon szomjas. Senki nem is reménykedett abban, hogy ő valaha is élve kikerül abból a kórházból… Mi történt azután, Majed?

***MAJED****: Annyira szomjas voltam már, hogy éjszaka látomásban, maga az Úr lépett oda hozzám és a kezében vizet hozott nekem. Azt mondta: ha az Én vizemből iszol, soha meg nem szomjazol! Amikor ittam a kezéből, olyan volt, mintha egy folyóból innék. Másnap már meg tudtam mozdítani a kezem, egy héttel később már képes voltam felállni az ágyról és járni kezdtem. Tökéletesen meggyógyultam és felépültem!*

**SID**: De ez még mindig nem a vége, hiszen az őrök, mikor látták, hogy felépült, még mindig el akarták kapni. Valahogy el kellett menekülnie Egyiptomból. De a gond az, hogy egyik környező országba sem menekülhetett, mivel olyan muzulmán volt, aki megtagadta a hitét és most már Jézusban hitt. Tehát az egyetlen környező ország, ahová menekülhetett, az Izráel volt. Mit gondoltál Izráelről és a zsidókról?

***MAJED:*** *Semmit nem tudtam Izráelről addig, amíg oda nem mentem. A zsidókról is csak annyit tudtam, amit a propaganda tudatott róluk, az, hogy az arabokkal nincsenek jóban.*

**SID**: Ha ismerted a propagandát, miért akartál mégis Izráelbe menni?

***MAJED****: Az ellenségem ellensége a barátom!*

**SID**: Értelek… Szóval, nagy bátorság kellett neki ahhoz, hogy megszökjön az országból, egy jet-skin szökött át a határon. Majd ahogy Izráelbe értél, a legelképesztőbb dolog történt veled: megszeretted a zsidókat! Majed, el kell, hogy mondjam neked: én zsidó vagyok és te szó szerint szent irigységet váltasz ki belőlem bátorságoddal. Azonban, sok keresztény van, akik most épp úgy szenvednek, ahogy te szenvedtél. Van valami üzeneted azoknak az országoknak, ahol most is kínoznak keresztényeket a hitük miatt?

***MAJED****: Keresztények, akiket üldöznek, nektek mondom: naponta halnak meg keresztények a hitükért, mégis tudnak mosolyogni! Nagyon mély sötétségben vannak, mégis az Úr az ő világosságuk! Az ellenségünknek erős hadserege van és erős fegyverei, de nekünk a MINDENHATÓ ISTEN van meg! Ezt hidd el, amikor ezt mondom neked! Az álmodozót megölhetik, de az álmot senki nem ölheti meg! Ez az én üzenetem!*

**SID**: Add ide a kezed! Had mondjak valamit: mi egyek vagyunk! Egy új ember, a Messiásban! Zsidó és muzulmán arab. Mert a közbevetett választófal leomlott. Mert te is tudod és én is tudom, és most már te is tudod, aki nézel bennünket, hogy Izráelben vannak arabok és zsidók, akik szeretik egymást! És mi ezt a szeretetet fogjuk terjeszteni, mert mindez a szeretet, a zsidók királyától származik, aki Yeshua: Jézus, a Messiás! Ő most leveszi a szellemi hályogot, a zsidó emberek szeméről épp úgy, mint a muzulmán arabok szeméről! Hogy mi egyek lehessünk, hogy a világ hitre juthasson!

***MAJED****: Ámen.*